השמלה (תופעת אינטרנט)

השמלה הייתה תופעת אינטרנט משנת 2015 שבמרכזה צילום של שמלה. הצופים לא הסכימו אם השמלה הייתה כחולה ושחורה, או לבנה וזהובה. התופעה חשפה הבדלים בתפיסת הצבע האנושי והפכה לנושא של מחקר מדעי במדעי המוח ובחקר הראייה.

מקור התופעה בתצלום של שמלה שפורסם ברשת החברתית פייסבוק. השמלה הייתה אכן בצבע שחור וכחול, אך תנאי התצלום גרמו לרבים לראותה כלבנה וזהובה, מה שיצר דיון ציבורי ער ברשתות החברתיות. בתוך כשבוע, יותר מעשרה מיליון ציוצים בטוויטר הזכירו את השמלה. קמעונאית השמלה, Roman Originals, דיווחה על עלייה במכירות וייצרה גרסה חד פעמית בלבן וזהב שנמכרה למטרות צדקה.

בפברואר 2015, כשבוע לפני חתונתם של גרייס וקייר ג'ונסטון מהאי קולונסיי שמסקוטלנד, אם הכלה, ססיליה בלסדייל, צילמה שמלה בחנות שמצפון לצ'סטר שבאנגליה. בליסדייל התכוונה ללבוש את השמלה בחתונה ושלחה את התמונה לגרייס. השמלה הייתה בצבע כחול עם תחרה שחורה. עם זאת, גרייס אמרה לאמה שהיא חשבה שהשמלה שבתמונה היא בצבע לבן עם תחרה זהובה<ref></ref>.

לאחר שגרייס פרסמה את התמונה בפייסבוק, גם חבריה ברשת החברתית לא הסכימו על צבעי הבגד<ref name="wp-insidestory"></ref><ref name="buzzfeed-blueandblack"></ref>.

כמה ימים לאחר החתונה, ב-26 בפברואר, מקניל פרסמה מחדש את התמונה לבלוג שלה בטאמבלר, ויצרה דיון ציבורי נוסף סביב התמונה.

== תגובות ==
=== התפשטות ויראלית ראשונית ===
קייטס הולדרנס, שניהלה את עמוד הטאמבלר עבור BuzzFeed במשרדי האתר בניו יורק, קיבלה הודעה ממקניל שביקשה עזרה בפתרון מחלוקת הצבע של השמלה. היא לא התייחסה לכך, אך בסוף אותו היום ראתה שהעניין קיבל כ-5,000 אזכורים, מספר גדול יחסית לרשת חברתית זו. טום כריסט, מנהל הנתונים של טאמבלר, אמר שבשיאו העמוד קיבל 14,000 צפיות בשנייה (או 840,000 צפיות בדקה), הרבה מעל בנתונים הרגילים הממוצעים.<ref name="BuzzFeed anniversary oral history post"></ref>

הולדרנס הראה את התמונה לחברים אחרים מצוות המדיה החברתית של BuzzFeed, שמיד החלו להתווכח על צבעי השמלה. היא יצרה סקר פשוט למשתמשי טאמבלר. עוד באותו היום הסקר משך מאות אלפי תגובות ומתעניינים, והיה לאחד המקרים הוויראליים ביותר ברשת החברתית עד אותו הזמן.<ref name="BBCNews1January2016"></ref>

התמונה הפכה לתופעת אינטרנט עולמית ברחבי המדיה החברתית. בטוויטר, משתמשים יצרו את ההאשטאגים "#whiteandgold", "#blueandblack" ו-"#dressgate" כדי לדון בדעותיהם לגבי צבע השמלה והתיאוריות סביב טיעוניהם<ref></ref>. הדיון עורר עשרות אלפי ציוצים תוך שעות. התמונה גם גררה דיונים הנוגעים לטריוויאליות של העניין בכללותו; הוושינגטון פוסט תיאר את המחלוקת כ"דרמה שחילקה כוכב לכת".<ref name="bostoncom-colorbind"></ref><ref name="slate-whiteandgold"></ref> כמה מאמרים העלו בהומור שהשמלה עלולה לגרום למשבר קיומי על אופי הראייה והמציאות, או שהוויכוח עלול לפגוע ביחסים בין אישיים.<ref name="wp-insidestory" /><ref></ref> אחרים בחנו מדוע אנשים מקיימים ויכוח כה גדול על עניין שלכאורה טריוויאלי<ref></ref>.

=== פופולריות ===
בערב שבו פרסם BuzzFeed את המאמר, מדען המוח של מכללת ולסלי ביוויל קונווי התייחס לתופעה לכתב Wired. בבוקר שלאחר מכן, השיחה הפכה לוויראלית אף היא.

ידוענים רבים התייחסו לעניין וחלקו ביניהם על צבעי השמלה. בין האישים שהתייחסו לעניין, ניתן למנות את טיילור סוויפט (שציוצה בטוויטר בעניין גרר מאות אלפי תגובות), ג'יידן סמית', פרנקי מוניז, דמי לובאטו, מינדי קאלינג וג'סטין ביבר, אנה קנדריק, בי.ג'יי נובאק, קייטי פרי, ג'וליאן מור ושרה היילנד<ref></ref>, קים קרדשיאן, קניה ווסט, לוסי הייל, פיבי טונקין, ליידי גאגא, דייוויד דוכובני, אלן דג'נרס ואריאנה גרנדה.<ref name="smh-dressgate"></ref><ref name="Iyengar-27-Feb-2015"></ref><ref></ref><ref></ref> פוליטיקאים, סוכנויות ממשלתיות ופלטפורמות מדיה חברתית של מותגים גדולים (למשך אדובי ופיצה האט) כתבו גם הם פוסטים הומוריסטיים<ref></ref>. אף מגישת הטלוויזיה אלכס ג'ונס לבשה את השמלה במהדורת הלילה של The One Show<ref></ref>. בסופו של דבר, השמלה הייתה הנושא של 4.4 מיליון ציוצים בטוויטר בתוך 24 שעות.<ref name="BuzzFeed anniversary oral history post" />

בן פישר מה- New York Business Journal דיווח שהעניין במאמר הראשון של BuzzFeed על השמלה הציג צמיחה אנכית במקום פונקציית גאוס כתופעה ויראלית, מה שהוביל את BuzzFeed להקצות שני צוותי עריכה ליצור מאמרים נוספים על השמלה כדי להניע פרסומות<ref></ref> ועד 1 במרץ, המאמר המקורי של BuzzFeed זכה ליותר מ-37 מיליון צפיות<ref></ref>. השמלה צוטטה על ידי פרשן CNN, מל רובינס, כתופעה ויראלית בעלת התכונות הנדרשות של הטיה חיובית המשלבת "יראת כבוד, צחוק ושעשוע".<ref name="Robbins"></ref>

=== פרסום צבעי השמלה ===
השמלה אושרה ככחול מלכותי עם תחרת זהב מהקמעונאית Roman Originals.<ref name="material"></ref><ref name="independent"></ref><ref name="bbcoptical"></ref> על אף שהייתה זמינה גם בגרסאות אחרות (אדום, ורוד ושנהב עם תחרות שחורות). הפרסום הוביל לעלייה נוספת במכירות.<ref name="nydn-romanoriginals"></ref> ב-28 בפברואר, הודיעו רומן אוריג'ינלס שהם ייצרו שמלה אחת לבנה וזהובה למכירה פומבית<ref></ref>.

ב-3 במרץ הופיעו בני הזוג ג'ונסטון, בליסדייל ומקניל כאורחים במופע של אלן דג'נרס בארצות הברית, מה ששיקף והגביר את החשיפה לעניין.

עד 1 במרץ, יותר משני שלישים ממשתמשי BuzzFeed שנשאלו השיבו כי השמלה לבנה וזהובה<ref></ref>. יש אנשים שהציעו שהשמלה משנה צבעים בעצמה. כלי תקשורת ציינו שהתמונה נחשפה יתר על המידה והייתה באיזון לבן ירוד, מה שגרם לצבעים שלה להיתפש כאחרת.<ref name="wp-insidestory" /><ref name="mashable-overexposed"></ref>

== הסברים מדעיים ==

אין קונצנזוס מדוע השמלה מעוררת תפיסות כה מופרכות ושונות<ref></ref>. מדעני המוח ביוויל קונווי וג'יי נייץ מאמינים שהמחלוקת היא תוצאה של האופן שבו המוח האנושי תופס צבע והתאמה כרומטית. קונווי מאמין שזה קשור לאופן בו המוח מעבד את הגוונים השונים של שמי אור יום וטען כי "מערכת הראייה מסתכלת על הדבר הזה, ומנסה להפחית את ההטיה הכרומטית של ציר אור היום... אנשים או מפחיתים את הצד הכחול, ובמקרה זה הם רואים לבן וזהב אובסופו של דבר עם כחול ושחור."<ref name="theguardian1"></ref>

תיאוריות דומות פורסמו על ידי פול נוקס מאוניברסיטת ליברפול, שקבע שמה שהמוח מפרש כצבע עשוי להיות מושפע מהמכשיר שבו צופים בתצלום, או מהציפיות של הצופה עצמו.<ref name="Viewpoint"></ref> אניה הורלברט ושותפיה בחנו את הבעיה גם מנקודת המבט של תפיסת צבע. הם ייחסו את ההבדלים בתפיסה לתפיסה אינדיבידואלית של קביעות צבע.<ref name="Aurlbert&Aston2017"></ref><ref name="Brainard&Hulbert2015"></ref>

מדען המוח והפסיכולוג פסקל וליש קבע כי בעוד שגירויים מעורפלים מטבעם היו ידועים למדע הראייה במשך שנים רבות, אך מקרה השמלה הוא הגירוי הראשון מסוג זה בתחום הצבע שהובא לידיעת המדע על ידי המדיה החברתית. הוא מייחס תפיסות דיפרנציאליות להבדלים בהארה ובקדימות הבד, אך גם מציין שהגירוי הוא מאוד חריג במידה שהתפיסה של רוב האנשים אינה משתנה. אם כן, השינוי הוא רק בסקאלות זמן ארוכים מאוד, מצב חריג עבור גירויים דו-יציבים, כך שלמידה תפיסתית עשויה להתרחש במקרה כזה<ref></ref>. בנוסף על כך, הוא טען שהדיונים על הגירוי הזה אינם קלים, שכן הדיון יכול לשקף כיצד אנשים שונים יכולים לראות את העולם בצורה שונה<ref></ref>. דניאל הרדימן-מקרטני מהמכללה לאופטומטריסטים הצהיר שהתמונה הייתה מעורפלת, מה שמרמז שהאשליה נגרמה מאור צהוב חזק שמאיר על השמלה, ותפיסה אנושית של צבעי השמלה ומקור האור על ידי השוואתם לצבעים אחרים, וכן בגלל השוואה לחפצים אחרים בתמונה<ref></ref>.

The Journal of Vision, כתב עת מדעי העוסק בחקר הראייה, הודיע במרץ 2015 כי יפורסם גיליון מיוחד על השמלה עם הכותרת A Dress Rehearsal for Vision Science.<ref></ref><ref></ref> המחקר המדעי הראשון בקנה מידה גדול על השמלה פורסם ב- Current Biology שלושה חודשים לאחר פרסום התמונה. המחקר, שכלל 1,400 נשאלים, מצא כי 57 אחוז ראו בשמלה כחולה ושחורה, 30 אחוז ראו אותה כלבנה וזהובה, 11 אחוז ראו אותה כחולה וחומה, ושניים אחוז דיווחו עליה כ"אחרת".<ref name="lafer-sousa" /> נשים ואנשים מבוגרים ראו באופן לא פרופורציונלי את השמלה כלבנה וזהובה. עוד גילו החוקרים שאם השמלה הוצגה בתאורה מלאכותית בצבע צהוב, כמעט כל הנשאלים ראו את השמלה כשחורה וכחולה, בעוד שהם ראו בה לבן וזהובה אם לתאורה המדומה הייתה הטיה כחולה<ref name="lafer-sousa"></ref><ref name="gegenfurtner"></ref><ref name="winkler"></ref> מחקר אחר ב- Journal of Vision, מאת פסקל וליש, מצא שאנשים שהיו משכימי קום נטו יותר לחשוב שהשמלה מוארת באור טבעי, תופסים אותה כלבן וזהובה, וש"ינשופי לילה" ראו בשמלה כחולה ושחור<ref></ref><ref></ref>.

מחקר שנערך על ידי Schlaffke et al. דיווח כי אנשים שראו את השמלה כלבנה וזהב הראו פעילות מוגברת באזורים הקדמיים והפריאטליים של המוח. אזורים אלו נחשבים כקריטיים בפעילויות קוגניציה גבוהות בתפיסה החזותית<ref></ref><ref></ref>.

== מורשת ==
השמלה נחשבה לאחת מתופעות האינטרנט הבולטות בשנת 2015<ref></ref><ref></ref>. הצלמים המקוריים של התמונה, בליסדייל ובן זוגה פול ג'ינקס הביעו מאוחר יותר תסכול וחרטה על כך ש"נשארו לגמרי מחוץ לסיפור" שיצר תופעה שיצאה מכלל שליטה. בדרום אפריקה, צבא הישע השתמש בשמלה בקמפיין של 2015 כדי להעלות את המודעות לאלימות במשפחה, עם הסיסמה: "למה כל כך קשה לראות שחור וכחול?" <ref></ref> ביולי 2023, קייר ג'ונסטון הואשם בניסיון רצח של אשתו, גרייס, לאחר שנים של אלימות ואיומים במשפחה<ref></ref>.

== ראו גם ==
* חוק הטריוויאליות של פרקינסון

== קישורים חיצוניים ==

== הערות שוליים ==

קטגוריה:אשליות אופטיות
קטגוריה:מחלוקות בגדים
קטגוריה:2015 במדע
קטגוריה:תופעות אינטרנט